<classify> MWANAMUZIKI nyota wa Bongo Fleva nchini, Naseeb Abdul Diamond ameendelea kungara kimataifa baada ya Shirika la Habari Marekani la Cable News Networks CNN kumjumuisha kwenye orodha ya wasanii 10 bora barani Afrika.Pia msanii huyo ndiye pekee aliyopo katika orodha hiyo kwa wasanii wa Afrika Mashariki na Kati, hivyo kuendelea kuwa kileleni zaidi. Msanii huyo alijumuishwa kwenye orodha hiyo kufuatia juhudi za wazi alizoonesha ikiwemo ukubwa wa nyimbo zake pamoja na kushirikiana na wasanii wakubwa ndani na nje ya Afrika.Pamoja na hilo msanii huyo alipata nafasi hiyo kutokana na tamasha lake kubwa aliloanzisha mwaka mmoja uliopita la Wasafi, ambalo mwaka huu lilionesha ukomavu mkubwa baada ya kuhudhuriwa na wasanii wakubwa akiwemo Wizkid na Tiwa Savage.Diamond aliwahi pia kushinda tuzo ya MTV EMA mwaka 2015, ambapo msanii huyo aliweka rekodi ya kushinda tuzo hizo mbili ndani ya siku moja katika vipengele tofauti. Wasanii wengine waliojumuishwa kwenye orodha hiyo ni pamoja na Burna Boy, Yemi Alade, Tiwa Savage, Wizkid, Mr Eazi, Sho Madjozi na Busiswa Gqulu wote wa Nigeria wakati Slapdee wa Zambia na Angelique Kidjo kutoka Benin.CNN moja ya chombo kikubwa cha habari duniani na chenye kuheshimika, kimekuwa kikikusanya maoni kutoka sehemu mbalimbali duniani kupitia timu yake yenye uzoefu mkubwa katika nyanja mbalimbali.  <topic>: michezo 